Tisztelt Bérlőnk!

Budapest Főváros I. kerületi Önkormányzata az elsők között döntött a kerületi vállalkozások megsegítéséről. Számunkra kiemelt fontosságú, hogy a kerületben dolgozó cégek a lehető legkisebb kárt szenvedjék el a koronavírus-járvány okozta forgalom- és bevételkiesés miatt.

Annak az önkormányzati tulajdonú üzlethelyiségnek a bérlője, aki a jegyzőnél, mint kereskedelmi hatóságnál bejelentette, hogy az üzletét bezárja, az önkormányzat utólag a befizetendő, de meg nem fizetett bérleti díjból jelentős mérséklést biztosít. A csökkentett díj mértéke négyzetméterenként 50 forint, de minimum 10 ezer forint havonta.

Azok a kerületi vállalkozások, amelyek tovább működtek, nyitva tartottak, a veszélyhelyzet megszűnése után utólag kérhetik a meg nem fizetett bérleti díj átütemezését vagy részletekben történő megfizetését. Ezekkel a bérlőkkel az Önkormányzat a veszélyhelyzet vége után egy ütemezett fizetésben állapodik majd meg.

A Budavári Önkormányzat a veszélyhelyzet kihirdetését követően bérleti jogviszonyt a veszélyhelyzet alatt felhalmozott tartozásra tekintettel nem mond fel.

A kérelmeket a Budavári Polgármesteri Hivatalnak (1250 Budapest, Pf.: 35.) személyesen, postai, vagy elektronikus úton (vagyon@budavar.hu) lehet megküldeni. A kérelemben meg kell jelölni a bezárás igazolt napját, az ismételt megnyitás napját, ha az üzlet bezárására tekintettel kéri a bérlő a kedvezményt, egyéb esetekben a bérleti díj elengedését igazoló körülmények igazolását.

### Budapest, 2020. május „ ”

## Váradiné Naszályi Márta

# polgármester